
    Referat de aprobare
privind vânzarea directă, fără licitație publică, a terenului în suprafață de 300 mp situat în Drobeta Turnu Severin, strada Iasomiei, nr. 40, identificat prin NC 51579


1) Motivul emiterii actului administrativ cu caracter individual
       Prin Contractul de folosință gratuită nr. 12/05.10.2009, doamna Odobescu Nina a dobândit, în temeiul Legii nr. 15/2003, un drept de folosință gratuită pentru suprafața de teren  de 300 mp situat în Drobeta Turnu Severin, strada Iasomiei, nr. 40,  în vederea edificării unei locuințe.
Ulterior, prin Cererea înregistrată sub nr. 44001/03.12.2025, doamna Odobescu Nina solicită cumpărarea suprafeței de 300 mp . 
Din Extrasul de carte funciară nr. 51234/03.12.2025 rezultă că imobilul teren în suprafață de 300 mp din Drobeta Turnu Severin, strada Iasomiei, nr. 40, NC 51579 este proprietatea municipiului Drobeta Turnu Severin și face parte din domeniul privat.
Din procesul verbal de recepție la terminarea lucrărilor nr. 75/29.03.2024, rezultă că locuința prevăzută în autorizațiile de construire nr. 491/04.08.2010 respectiv 18/18.01.2023 a fost finalizată.
[bookmark: _Hlk191283643]        Conform Raportului de evaluare nr. 103T/15.12.2025, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta Turnu Severin, , strada Iasomiei, nr. 40, în suprafață de 300 mp, este de 155.590 lei (30.567 euro),  iar valoarea unitară este  de 101,89 Euro/mp.
Ca urmare a stabilirii prețului de vânzare, prin Adresa nr. 45407/15.12.2025, petentului i-a fost comunicat prețul de 155.590 lei (30.567 euro), iar acesta, prin Adresa nr. 45523/16.12.2025, arată că este de acord să achiziționeze imobilul în condițiile precizate mai sus.
Având în vedere situaţia de fapt şi de drept, raportat la dispoziţiile art. 8 din Legea 15/2003, propunem vânzarea directă a imobilului teren în suprafață de 300 mp din Drobeta Turnu Severin,  strada Iasomiei, nr. 40, NC 51579, către doamna Odobescu Nina pentru un preț de 155.590 lei (30.567 euro).

2)   Schimbări preconizate
       Nu este cazul.

3)   Impactul socio-economic al proiectului de act administrativ individual
      Proiectul de hotărâre nu are un impact negativ din punct de vedere macroeconomic, al mediului concurențial și al domeniului acordării ajutoarelor sociale, al mediului de afaceri sau asupra mediului înconjurător. În ceea ce privește sarcinile administrative proiectul de hotărâre are implicații înspre minimum față de sarcinile administrative din prezent, pentru funcționarii Direcției Patrimoniu.


4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 650 de lei, urmând a fi recuperată de la cumpărător, anterior semnării contractului de vânzare-cumpărare în formă autentică.

 5)  Efecte ale adoptării hotărârii consiliului local asupra legislației în vigoare 
       Nu este cazul.

6)  Consultările efectuate în vederea elaborării proiectului de act administrativ cu caracter individual
        Nu este cazul.

 6) Activități de informare publică privind elaborarea și implementarea actului administrativ individual
       Hotărârea Consiliului Local va fi adusă la cunoștința publicului potrivit procedurii legale, respectiv publicarea pe site-ul www.primariadrobeta.ro

7)   Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcției Economice și Direcției Patrimoniu.





INIȚIATOR,
VICEPRIMAR
Daniel Olimpiu Cîrjan


               
            

        























Acest document contine date cu caracter personal prelucrate in conformitate cu prevederile Regulamentului (UE) nr.679/2016

